థింపు: రాయల్ భూటాన్ ఆర్మీ (ఆర్బీఏ)తో భారత ఆర్మీకి ప్రత్యేక సంబంధాలున్నాయని, వాటిని మునుముందు కూడా కొనసాగిస్తామని భారత సైన్యాధ్యక్షుడు జనరల్ బిపిన్ రావత్ అన్నారు. భూటాన్లో ఆయన  సౌహార్ద్ర పర్యటన జరుపుతున్నారు. ఆర్బీఏకి సామర్థ్యం పెంపునకు అవసరమైన శిక్షణా సహకారం కొనసాగిస్తామని ఈ సందర్భంగా బిపిన్ రావత్ భరోసా ఇచ్చారు. భూటాన్ రాజు జిగ్మే ఖేసర్ నంగ్యేల్ వాంగ్చుక్తో బిపిన్ రావత్ సమావేశమయ్యారు. ఈ సందర్భంగా వాంగ్చుక్ ఇరుదేశాల మధ్య ఉన్న చారిత్రక, సాంస్కృతిక సంబంధాలను గుర్తు చేస్తూ, భారత ఆర్మీ, ఆర్బీఏ మధ్య ప్రత్యేక అనుబంధం ఉందని ప్రశంసించారు.
thimpu: rayal bhootan armi (orba)thoo bhaarata aarmeeki pratyeka sambandhaalunnaayani, vaatini munumundu kuudaa konasaagistaamani bhaarata sainyaadhyakshudu janaral bipin ravat annaru. bhootaanlo aayana  souhardra paryatana jaruputunnaru. arbaki saamarthyam pempunaku avasaramaina shikshanaa sahakaaram konasaagistaamani ee sandarbhamgaa bipin ravat bharosa icharu. bhootan raju jigme khesar nangyel vaangchuktho bipin ravat samavesamayyaru. ee sandarbhamgaa vangchuk irudesaala madhya unna chaaritraka, saamskrutika sambandhaalanu gurtu chestu, bhaarata armi, orba madhya pratyeka anubandham undani prasamsinchaaru.